Avis juridique important

|

52004PC0495

Proposta għal regolament tal-Parlament ewropew u l-Kunsill fuq il-Fond ta’ l-Iżvilupp Reġjonali Ewropew  /* KUMM/2004/0495 finali - COD 2004/0167 */

Brussel 14.7.2004KUMM(2004) 495 finali2004/0167 (COD)Proposta għalREGOLAMENT TAL-PARLAMENT EWROPEW U L-KUNSILLfuq il-Fond ta' l-Iżvilupp Reġjonali Ewropew(preżentata mill-Kummissjoni)MEMORANDUM TA' SPJEGAZZJONIL-Artikolu 158 tat-Trattat tal-KE jistabbilixxi għan komunitarju biex jitmexxa 'l quddiem l-iżvilupp armonjuż, waqt li l-Artikolu 160 jipprovdi għall-Fond ta' l-Iżvilupp Reġjonali Ewropew (ERDF) biex jappoġġja l-korrezzjoni ta' żbilanċi reġjonali.It-tkabbir l-aktar riċenti żied id-disparitajiet reġjonali fl-UE, b'żieda kbira sew fir-reġjuni li l-iżvilupp tagħhom għadu lura. Bi PGD per capita li jvarja minn 30% sa 75% tal-medja tal-Komunità, dawn qed jiffaċċjaw l-isfida biex jiksbu l-konverġenza. Min-naħa l-oħra, fir-reġjuni li huma aktar żviluppati l-isfida li qed tissokta hija li titwaqqaf u li tkun imsaħħa l-ġibda relattiva tagħhom billi tiżdied il-kompetittività tagħhom ħalli jgħinu fl-iżvilupp armonjuż tat-territorju tal-Komunità.Fl-istess waqt, it-tkabbir żied ukoll in-numru ġenerali ta' territorji ta' l-UE. Dan jitlob biex ikun hemm kooperazzjoni territorjali akbar, ibbażata fuq proġetti konġunti għall-iżvilupp lokali taħt kooperazzjoni inter-territorjali, azzjonijiet li jwasslu għal żvilupp territorjali integrat taħt żvilupp transnazzjonali, u networks ta' żvilupp u bdil.Id-differenzi fil-livell ta' żvilupp reġjonali fil-Komunità jeħtieġu għajnuna kemm f'termini ta' baġit kif ukoll f'termini tematiċi. L-azzjonijiet ta' l-ERDF ikunu ddivrenzjati skond ir-reġjun benefiċjarju, waqt li jibqgħu kkonċentrati fuq il-prijoritajiet ta' l-Unjoni, kif iddefinit fil-Kunsilli ta' Lisbona u Gothenburg.Taħt l-għan tal-"Konverġenza", il-ERDF iżomm sensiela wiesgħa ta' interventi, li tirrifletti l-ħtiġiet importanti li dawn ir-reġjuni qed jiffaċċjaw. Din għandha tħalli lir-reġjuni biex jimmobilizzaw u jimmodernizzaw ir-riżorsi tagħhom u biex jibdew proċess ta' żvilupp reġjonali integrat u sostenibbli. Qed ikun hemm enfasi ġdid fuq ir-riċerka, l-innovazzjoni u l-prevenzjoni tar-riskju, waqt li l-infrastrutturi jibqa' jkollhom sehem importanti.L-għan tal-"Kompetittività reġjonali u x-xogħol" huwa msawwar madwar programm ta' tliet suġġetti: l-innovazzjoni u l-ekonomija ta' l-għerf, li tfittex li tgħolli l-kwalità ta' l-ekonomiji reġjonali, l-ambjent u l-prevenzjoni tar-riskju, biex tkun żgurata s-sostenibbiltà ta' dawn l-iżviluppi, u l-aċċessibbiltà għas-servizzi tat-trasport u t-teknoloġiji ta' l-informazzjoni u l-komunikazzjoni (ICTs), bl-għan li tnaqqas l-iżolament reġjonali minn xbieki ta' transport u oħrajn diġitali, li hija pre-kundizzjoni għall-ġibda tagħhom.Qed ikun iddedikat għan speċifiku għall-kooperazzjoni territorjali; dan qed ikun organizzat fuq elementi inter-territorjali u transnazzjonali u qed ikun ibbażat fuq programm ta' azzjonijiet marbuta ma' l-aġendi ta' Lisbona u Gothenburg. Id-dimensjoni inter-reġjonali, min-naħa l-oħra, hija parti mit-tmexxija konġunta ta' programmi taħt iż-żewġ għanijiet ta' qabel. Din hija bbażata fuq avviċinament ta' tlugħ 'il fuq, li jiżgura l-involviment ta' l-imsieħba kollha u s-suċċess ta' l-azzjonijiet li jkunu saru. L-appoġġ għall-iżvilupp ta' networks ta' bdil, stħarriġ u studji bejn ir-reġjuni u l-awtoritajiet lokali se jkomplu jingħataw minn dan l-għan. Ir-regoli ta' l-ipprogrammar u t-tmexxija huma mħaffa u ċċarati.Fl-aħħarnett, il-ERDF jagħti attenzjoni kbira lill-ispeċifiċitajiet territorjali, l-aktar skond l-Artikolu 299(2) tat-Trattatt tal-KE. F'dan ir-rigward, ir-regolament jippermetti, matul il-fażi tat-tfassil tal-programmi, biex il-programm ikun immodulat biex iqis s-sitwazzjoni partikulari ta' l-inħawi urbani u rurali, u dawk l-inħawi bi żvantaġġi naturali. Barra minn hekk, qed jitħalla wkoll l-iffinanzjar ta' l-ispejjeż addizzjonali li jkunu saru minħabba l-pożizzjoni periferali tar-reġjuni l-aktar imbiegħda.2004/0167 (COD)Proposta għalREGOLAMENT TAL-PARLAMENT EWROPEW U L-KUNSILLfuq il-Fond ta' l-Iżvilupp Reġjonali EwropewIL-PARLAMENT EWROPEW U L-KUNSILL TAL-KOMUNITÀ EWROPEA,Wara li kkunsidraw it-Trattat li jwaqqaf il-Komunità Ewropea, u l-aktar l-ewwel paragrafu ta' l-Artikolu 162 u t-tieni sotto-paragrafu ta' l-Artikolu 299(2) miġjuba fih,Wara li kkunsidraw il-proposta mill-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Waqt li jaġixxu skond il-proċedura stabbilita fl-Artikolu 251 tat-Trattat,Billi,L-Artikolu 160 tat-Trattat jipprovdi li l-Fond ta' l-Iżvilupp Reġjonali Ewropew (ERDF) huwa maħsub biex jgħin fil-korrezzjoni ta' l-iżbilanċi reġjonali ewlenin li hemm fil-Komunità. Għalhekk, il-ERDF jgħin biex inaqqas il-vojt bejn il-livelli ta' żvilupp tal-ħafna reġjuni u fejn ir-reġjuni u l-gżejjer li huma l-aktar żvantaġġati, inklużi l-inħawi rurali, ikunu għadhom lura sew fil-progress tagħhom.Id-dispożizzjonijiet li huma komuni għall-Fondi Srtutturali u l-Fond tal-Koeżjoni huma stabbiliti fir-Regolament (KE) Nru (...)[4] li jwaqqaf id-dispożizzjonijiet ġenerali għall-Fond ta' l-Iżvilupp Reġjonali Ewropew, il-Fond Soċjali Ewropew, u l-Fond tal-Koeżjoni. Jeħtieġ jiġu stabbiliti dispożizzjonijiet speċifiċi dwar l-għamla ta' ħidmiet li jistgħu jiġu ffinanzjati mill-ERDF taħt l-għanijiet iddefiniti f'dak ir-Regolament.Il-ERDF għandu jagħti għajnuna fil-qafas ta' strateġija ġenerali għall-politika tal-koeżjoni li tiżgura konċentrazzjoni akbar ta' għajnuna fuq il-prijoritajiet tal-Komunità, l-aktar barra r-reġjuni li huma l-inqas żviluppati.Ir-Regolament (KE) Nru (...) jipprovdi li l-eliġibbiltà tan-nefqa għandha titwaqqaf fuq livell nazzjonali, b'xi eċċezzjonijiet li għalihom ikun meħtieġ li jiġu stabbiliti dispożizzjonijiet speċifiċi. L-eċċezzjonijiet marbuta mal-ERDF għandhom, għalhekk, jiġu stabbiliti.L-implimentazzjoni effiċjenti u effettiva ta' l-azzjoni appoġġjata mill-ERDF tistrieħ biss fuq kontroll tajjeb u sħubija bejn l-imsieħba territorjali u soċjo-ekonomiċi rilevanti kollha, u l-aktar l-awtoritajiet reġjonali u lokali.Waqt li tinbena fuq l-esperjenza u s-saħħiet ta' l-inizjattiva tal-Komunità Urbana prevista bl-Artikolu 20(1)(b) tar-Regolament tal-Kunsill (KE) Nru 1260/1999 tal-21 ta' Ġunju 1999, li jwaqqaf id-dispożizzjonijiet ġenerali fuq il-Fondi Strutturali[5], id-dimensjoni urbana għandha tissaħħaħ billi jkunu integrati b'mod sħiħ miżuri f'dak il-qasam fi programmi ta' l-operat li jkunu ko-finanzjati mill-ERDF.Għandha tingħata attenzjoni speċjali biex ikunu ggarantiti l-kumplementarjetà u l-konsistenza bejn l-appoġġ mogħti mill-ERDF u dak mogħti mill-Fond Agrikolu Ewropew għall-Iżvilupp Rurali skond ir-Regolament (KE) Nru (...)[6] u mill-Fond Ewropew għas-Sajd skond ir-Regolament (KE) Nru (...)[7]. Il-programmi li jkunu ko-finanzjati mill-ERDF għandhom, għalhekk, jappoġġjaw id-diversifikazzjoni ta' l-ekonomiji rurali u ta' dawk l-inħawi li jiddependu fuq is-sajd, lilhinn minn ħidmiet tradizzjonali.Huwa meħtieġ li jkun żgurat li l-azzjoni appoġġjata mill-ERDF favur impriżi żgħar u medji tkun tqis u tappoġġja l-implimentazzjoni tal-Karta Ewropea għall-Impriżi Żgħar u Medji, adottata mill-Kunsill ta' l-Ewropa f'Santa Maria de Feira.Għandha tingħata attenzjoni speċjali lir-reġjuni l-aktar imbiegħda, l-aktar billi jitwessa', fuq bażi eċċezzjonali, l-għan ta' l-ERDF għall-iffinanzjar ta' għajnuna ta' l-operat marbuta mal-kumpens ta' l-ispejjeż żejda li jkunu saru f'ċerti oqsma. Din id-deroga teħtieġ l-użu ta' l-Artikolu 299(2) tat-Trattat bħala bażi legali.Il-ERDF għandu jindirizza l-problemi ta' l-aċċessibbiltà u d-distanza 'l bogħod minn swieq kbar li qed jiffaċċjaw dawk l-inħawi li għandhom densità ta' popolazzjoni baxxa ħafna, kif hemm imsemmi fil-Protokoll Nru 6 għall-Att tas-Sħubija ta' l-Awstrija, il-Finlandja u l-Isvezja. Il-ERDF għandu jindirizza wkoll id-diffikultajiet speċifiċi li jiltaqgħu magħhom ċerti gżejjer, inħawi bil-muntanji u oħrajn b'popolazzjoni baxxa li s-sitwazzjoni ġeorgrafika tagħhom ma tkunx tippermetti li dawn ikollhom żvilupp mgħaġġel.Il-ERDF għandu jiżgura li jkun hemm sinerġija ma' l-għajnuna mill-Fond Soċjali Ewropew u l-Fond tal-Koeżjoni. Dan għandu jiżgura wkoll il-kumplementarjetà u l-konsistenza ma' politika oħra tal-Komunità.Huwa meħtieġ li jkunu stabbiliti dispożizzjonijiet speċifiċi dwar l-ipprogrammar, it-tmexxija, il-monitoraġġ u l-kontroll tal-programmi ta' l-operat taħt l-għan tal-"Kooperazzjoni territorjali Ewropea".Huwa meħtieġ li tkun appoġġjata kooperazzjoni effettiva inter-territorjali u transnazzjonali ma' pajjiżi li jmissu mal-Komunità, fejn din tkun meħtieġa biex tiżgura li r-reġjuni ta' l-Istati Membri li jmissu ma' pajjiżi terzi jkunu jistgħu jiġu megħjuna b'mod effettiv fl-iżvilupp tagħhom. Għalhekk, huwa xieraq li jiġi awtorizzat fuq bażi eċċezzjonali l-iffinanzjar ta' għajnuna mill-ERDF għal proġetti li jseħħu fit-territorju ta' pajjiżi terzi, fejn dawn ikunu ta' ġid għar-reġjuni tal-Komunità.Ir-Regolament (KE) Nru 1783/1999 tal-Parlament Ewropew u l-Kunsill tat-12 ta' Lulju 1999 fuq il-Fond ta' l-Iżvilupp Reġjonali Ewropew[8] għandu jitħassar,ADOTTAW DAN IR-REGOLAMENT:KAPITOLU IDISPOŻIZZJONIJIET ĠENERALIArtikolu 1Is-SuġġettDan ir-Regolament iwaqqaf il-ħidmiet tal-Fond ta' l-Iżvilupp Reġjonali Ewropew (ERDF), l-għan ta' l-għajnuna tiegħu dwar il-"Konverġenza", il-"Kompetittività reġjonali u x-xogħol", u l-"Kooperazzjoni territorjali Ewropea" kif iddefiniti fl-Artikolu 3 tar-Regolament (KE) Nru (...) li jwaqqaf id-dispożizzjonijiet ġenerali għall-Fond ta' l-Iżvilupp Reġjonali Ewropew, il-Fond Soċjali Ewropew u l-Fond tal-Koeżjoni, u l-għamliet ta' nefqa eliġibbli għall-għajnuna.Dan iwaqqaf dispożizzjonijiet speċifiċi dwar it-trattament ta' nħawi urbani u rurali, ta' oħrajn li jiddependu fuq is-sajd, tar-reġjuni l-aktar imbiegħda, u ta' nħawi bi żvantaġġi naturali.Dan jistabbilixxi wkoll dispożizzjonijiet speċifiċi dwar l-għan tal-"kooperazzjoni territorjali Ewropea", l-aktar f'termini ta' pprogrammar, implimentazzjoni, tmexxija, monitoraġġ u kontroll.Artikolu 2L-GħanIl-ERDF għandu jgħin li jiffinanzja l-għajnuna lejn it-tisħiħ tal-koeżjoni ekonomika, soċjali u territorjali. Dan billi jnaqqas id-disparitajiet reġjonali u jappoġġja l-iżvilupp strutturali u l-aġġustament ta' l-ekonomiji reġjonali, inkluż il-konverżjoni ta' reġjuni industrijali li sejrin lura.Waqt li jkun qed jagħmel dan, il-ERDF għandu jagħti effett lill-prijoritajiet tal-Komunità, u l-aktar il-ħtieġa li jissaħħu l-kompetittività u l-innovazzjoni biex jinħolqu impjiegi sostenibbli u biex jitmexxa 'l quddiem tkabbir li jkun ambjentalment b'saħħtu.Artikolu 3L-Għan ta' l-għajnunaIl-ERDF għandu jiffoka l-għajnuna tiegħu fuq numru limitat ta' prijoritajiet tematiċi. L-għamla u l-iskala ta' azzjonijiet li għandhom jiġu ffinanzjati f'kull prijorità għandhom jirriflettu n-natura differenti ta' l-għanijiet tal-"Konverġenza", il-"Kompetittività reġjonali u x-xogħol" u l-"Kooperazzjoni territorjali Ewropea" skond l-Artikoli 4, 5 u 6 ta' dan ir-Regolament.Il-ERDF għandu jgħin biex jiffinanzja:a) l-investiment produttiv;b) l-infrastruttura;ċ) inizjattivi oħrajn ta' żvilupp inklużi servizzi għall-impriżi, il-ħolqien u l-iżvilupp ta' strumenti ta' ffinanzjar bħalma huma kapital ta' riskju, self u fondi ta' garanzija u fondi ta' żvilupp lokali, sussidji fuq l-interess, servizzi ta' qrubija, u bdil ta' esperjenzi bejn ir-reġjuni, l-ibliet, kif ukoll bejn l-imsieħba soċjali, ekonomiċi u ambjentali li jkunu rilevanti;d) għajnuna teknika kif hemm imsemmi fl-Artikoli 43 u 44 tar-Regolament (KE) Nru (...).Artikolu 4Il-KonverġenzaTaħt l-għan tal-"Konverġenza", il-ERDF għandu jiffoka l-għajnuna tiegħu billi jappoġġja żvilupp ekonomiku reġjonali u lokali integrat li jkun sostenibbli; dan billi tkun immobilizzata u msaħħa l-ħila endoġenika bi programmi maħsuba lejn il-modernizzazzjoni u d-diversifikazzjoni ta' strutturi ekonomiċi reġjonali, l-aktar fl-oqsma li ġejjin:1) Ir-riċerka u l-iżvilupp teknoloġiku (R&TD), l-innovazzjoni u l-imprenditorjat, inkluż it-tisħiħ tar-riċerka reġjonali u tal-ħiliet ta' żvilupp teknoloġiku, għajnuna lir-R&TD f'impriżi żgħar u medji (SMEs) u lit-trasferiment ta' teknoloġija, it-titjib ta' rabtiet bejn l-SMEs u l-universitajiet u ċ-ċentri ta' riċerka u żvilupp, l-iżvilupp ta' networks u gruppi kummerċjali, appoġġ lid-dispożizzjoni ta' servizzi kummerċjali u teknoloġiċi biex l-SMEs jinġabru fi gruppi, it-tkattir ta' l-imprenditorjat u l-iffinanzjar ta' l-innovazzjoni għall-SMEs bi strumenti finanzjarji ġodda;2) Soċjetà ta' tagħrif, inkluż l-iżvilupp ta' kontenut lokali, servizzi u applikazzjonijiet, titjib fl-aċċess għal u l-iżvilupp ta' servizzi pubbliċi fuq l-internet, għajnuna u servizzi lill-SMEs biex dawn jadottaw u jużaw b'mod effettiv it-teknoloġiji ta' l-informazzjoni u l-komunikazzjoni (ICTs);3) L-ambjent, inklużi investimenti marbuta ma' l-immaniġġjar ta' l-iskart, il-provvisti ta' ilma, it-trattament tad-drenaġġ urban u l-kwalità ta' l-arja, il-prevenzjoni integrata u l-kontroll tat-tniġġiż, ir-rijabilitazzjoni ta' postijiet u art imniġġża, it-tmexxija 'l quddiem tal-bijodiversità u l-ħarsien tan-natura, għajnuna lill-SMEs biex dawn imexxu 'l quddiem mudelli ta' produzzjoni sostenibbli bid-dħul ta' sistemi tat-tmexxija ambjentali li jkunu ta' nfiq effettiv, u l-adozzjoni u l-użu ta' tekonoloġiji ta' prevenzjoni mit-tniġġiż;4) Il-prevenzjoni tar-riskji, inklużi l-iżvilupp u l-implimentazzjoni ta' pjani ta' prevenzjoni biex jevitaw u jkunu jistgħu jilqgħu għal riskji naturali u teknoloġiċi;5) It-turiżmu, inkluż it-tmexxija 'l quddiem ta' assi naturali u kulturali bħala potenzjal għall-iżvilupp ta' turiżmu sostenibbli, il-ħarsien u t-tisħiħ tal-wirt kulturali biex ikun appoġġjat l-iżvilupp ekonomiku, l-għajnuna biex titjieb il-provvista tas-servizzi tat-turiżmu b'servizzi ta' valur miżjud ogħla;6) Investiment fit-trasport, inklużi networks trans-Ewropej u strateġiji integrati għall-ibliet kollha biex ikun hemm trasport urban nadif; dawn jgħinu biex jitjiebu l-aċċess u l-kwalità tas-servizzi tal-passiġġieri u l-oġġetti, biex tintlaħaq qasma modali aktar ibbilanċjata ħalli jitmexxew 'il quddiem sistemi intermodali u jitnaqqsu l-impatti ambjentali;7) L-enerġija, inklużi networks trans-Ewropej, li jgħinu biex titjieb is-sigurtà tal-provvista, biex ikun komplut is-suq intern, u biex jintegraw kunsiderazzjonijiet ambjentali, it-titjib ta' l-effiċjenza ta' l-enerġija u l-iżvilupp ta' enerġiji li jiġġeddu;8) Investimenti fl-edukazzjoni li jgħinu biex jiżdiedu l-ġibda u l-kwalità tal-ħajja fir-reġjuni;9) Is-saħħa, inklużi investimenti biex tkun żviluppata u mtejba d-dispożizzjoni tas-saħħa li tgħin fl-iżvilupp reġjonali u fil-kwalità tal-ħajja fir-reġjuni;10) Għajnuna diretta għall-investiment fl-SMEs li twassal għall-ħolqien u s-salvagwardja ta' l-impjiegi.Artikolu 5Il-Kompetittività reġjonali u x-xogħolTaħt l-għan tal-"Kompetittività reġjonali u x-xogħol", il-ERDF għandu jiffoka l-għajnuna tiegħu, fil-kuntest ta' strateġiji ta' żvilupp reġjonali sostenibbli, fuq dawn il-prijoritajiet li ġejjin:1) l-innovazzjoni u l-ekonomija ta' l-għerf, b'appoġġ għat-tfassil u l-implimentazzjoni ta' strateġiji ta' innovazzjoni reġjonali li jwasslu għal sistemi effiċjenti ta' innovazzjoni reġjonali, u l-aktar:a) it-tisħiħ tar-R&TD reġjonali u ħiliet ta' innovazzjoni li huma marbutin direttament ma' l-għanijiet ta' żvilupp ekonomiku reġjonali billi jkunu appoġġjati l-industrija jew ċentri ta' ħila tekonoloġika speċifika, billi jitmexxa 'l quddiem it-trasferiment tat-teknoloġija, u billi jkunu żviluppati tbassir teknoloġiku u livelli internazzjonali ta' politika biex titmexxa 'l quddiem l-innovazzjoni, u billi jkunu appoġġjati l-kollaborazzjoni ta' bejn l-impriżi u l-politika konġunta tar-R&TD u l-innovazzjoni;b) li tkun stimulata l-innovazzjoni fl-SMEs billi jitmexxew 'il quddiem networks ta' kooperazzjoni bejn universitajiet u impriżi, billi jkunu appoġġjati networks ta' negozji u gruppi ta' SMEs u billi jkun imħaffef l-aċċess ta' l-SMEs għal servizzi ta' appoġġ avanzat tan-negozju, u billi tkun appoġġjata l-integrazzjoni ta' teknoloġiji aktar nodfa u ġodda fl-SMEs;ċ) li jitmexxa 'l quddiem l-imprenditorjat billi titħaffef l-esplojtazzjoni ekonomika ta' ideat ġodda, u billi jitkattar il-ħolqien ta' ditti ġodda mill-universitajiet u d-ditti li hemm bħalissa;d) il-ħolqien ta' strumenti finanzjarji ġodda u faċilitajiet ta' żvilupp li jwasslu għall-ħolqien jew l-espansjoni ta' impriżi b'għerf intensiv.2) l-ambjent u l-prevenzjoni tar-riskju, u l-aktar:a) li jkun stimulat l-investiment għar-riabilitazzjoni ta' siti u art imniġġża, u li jitmexxa 'l quddiem l-iżvilupp ta' infrastruttura li tkun marbuta mal-bijodiversità u Natura 2000 u li tkun tgħin fl-iżvilupp ekonomiku sostenibbli u fid-diversifikazzjoni ta' inħawi rurali;b) li jkunu stimulati l-effiċjenza ta' l-enerġija u l-produzzjoni ta' enerġija li tiġġedded;ċ) li jitmexxa 'l quddiem trasport pubbliku urban li jkun nadif;d) li jkunu żviluppati pjani u miżuri biex jevitaw u jilqgħu għal riskji naturali u teknoloġiċi.3) l-aċċess, barra ċ-ċentri urbani ewlenin, għat-trasport u s-servizzi ta' telekomunikazzjoni ta' interess ekonomiku ġenerali, u l-aktar:a) it-tisħiħ ta' networks sekondarji billi jitjiebu r-rabtiet man-networks tat-TEN-transport, ma' ċentri tal-ferroviji reġjonali, ajruporti u portijiet, jew ma' pjattaformi multimodali, billi jkunu pprovduti rabtiet radjali mal-linji tal-ferroviji ewlenin, u billi jitmexxew 'il quddiem il-passaġġi ta' l-ilma interni reġjonali u lokali;b) li jitmexxa 'l quddiem l-aċċess għal u l-użu effiċjenti ta' l-ICT mill-SMEs billi jkunu appoġġjati l-aċċess għan-networks, it-twaqqif ta' punti ta' aċċess pubbliku għall-Internet, tagħmir, u l-iżvilupp ta' servizzi u applikazzjonijiet.Artikolu 6Il-Kooperazzjoni territorjali EwropeaTaħt l-għan tal-"Kooperazzjoni territorjali Ewropea", il-ERDF se jikkonċentra l-għajnuna tiegħu fuq:1) l-iżvilupp ta' ħidmiet ekonomiċi u soċjali inter-territorjali bi strateġiji konġunti għal żvilupp territorjali sostenibbli, u l-aktar:a) billi jkun inkuraġġit l-imprenditorjat u, l-aktar, l-iżvilupp ta' l-SMEs, it-turiżmu, il-kultura, u l-kummerċ inter-territorjali;b) billi jkunu inkuraġġiti l-ħarsien u t-tmexxija konġunta ta' l-ambjent;ċ) billi jitnaqqas l-iżolament b'aċċess imtejjeb għat-trasport, għan-networks u servizzi ta' informazzjoni u komunikazzjoni, għall-ilma inter-territorjali, u għal sistemi ta' skart u enerġija; ud) billi jkunu żviluppati kollaborazzjoni, ħila u użu konġunt ta' l-infrastrutturi l-aktar fl-oqsma tas-saħħa, il-kultura u l-edukazzjoni.Barra minn hekk, il-ERDF jista' jgħin ukoll biex titmexxa 'l quddiem l-integrazzjoni tas-swieq tax-xogħol inter-territorjali, inizjattivi lokali dwar ix-xogħol, opportunitajiet indaqs, it-taħriġ u l-inklużjoni soċjali, u l-qsim tar-riżorsi umani u tal-faċilitajiet għar-R&TD.2) it-twaqqif u l-iżvilupp ta' kooperazzjoni transnazzjonali, inkluża kooperazzjoni bilaterali bejn reġjuni marittimi, b'iffinanzjar ta' networks u ta' azzjonijiet li jwasslu għal żvilupp territorjali integrat fuq il-prijoritajiet li ġejjin:a) it-tmexxija ta' l-ilma, b'dimensjoni transnazzjonali ċara, inklużi l-ħarsien u t-tmexxija tal-baċini tax-xmajjar, żoni kostali, riżorsi tal-baħar, servizzi ta' l-ilma u artijiet mistagħdra;b) li titjieb l-aċċessibbiltà, inklużi l-investimenti f'taqsimiet inter-territorjali tan-networks trans-Ewropej, l-aċċess lokali u reġjonali imtejjeb għal networks u pjattaformi nazzjonali u transnazzjonali, l-interoperabbiltà msaħħa tas-sistemi nazzjonali u reġjonali, u t-tmexxija 'l quddiem ta' tekonoloġiji avanzati ta' komunikazzjoni u informazzjoni;ċ) il-prevenzjoni tar-riskju, inklużi t-tmexxija 'l quddiem tas-sigurtà marittima u l-ħarsien kontra l-għargħar, it-tniġġiż tal-baħar u l-ilmijiet ta' ġewwa, il-prevenzjoni ta' u l-ħarsien kontra l-erożjoni, terremoti u valangi. Il-programmi jistgħu jinkludu d-dispożizzjoni u l-iżvilupp ta' infrastruttura, li tfassal u timplimenta pjani ta' għajnuna transnazzjonali, sistemi ta' kif jiġu organizzati riskji komuni, u l-iżvilupp ta' strumenti komuni biex ikunu studjati, evitati, immonitorjati u kkontrollati riskji naturali u teknoloġiċi;d) il-ħolqien ta' networks xjentifiċi u teknoloġiċi marbuta ma' punti li għandhom x'jaqsmu ma' l-iżvilupp ibbilanċjat ta' oqsma transnazzjonali, inklużi t-twaqqif ta' networks bejn universitajiet u rabtiet biex wieħed ikollu aċċess għall-għerf xjentifiku u għat-trasferiment teknoloġiku bejn faċilitajiet ta' R&TD u ċentri internazzjonali ta' eċċellenza ta' R&TD, l-iżvilupp ta' konsorzja transnazzjonali għall-qsim tar-riżorsi tar-R&TD, il-ġemellaġġ bejn l-istituzzjonijiet tat-trasferiment tekonoloġiku, u l-iżvilupp ta' strumenti ta' inġinerija finanzjarja konġunti maħsuba biex jappoġġjaw ir-R&TD fl-SMEs.3) it-tisħiħ ta' l-effettività tal-politika reġjonali billi jitmexxew 'il quddiem networking u bdil ta' esperjenzi bejn l-awtoritajiet reġjonali u lokali li jkunu qed jiffukaw fuq is-suġġetti msemmija taħt l-Artikolu 5(1) u (2) u l-Artikolu 8. Dan jinkludi programmi ta' networks ta' kooperazzjoni li jkopru l-Komunità kollha u azzjonijiet li jinvolvu studji, ġbir ta' data, u osservazzjoni u stħarriġ tax-xejriet ta' l-iżvilupp fil-Komunità.Artikolu 7Ir-Regoli ta' l-eliġibbiltà tan-nefqaIn-nefqa li ġejja mhix eliġibbli għall-għajnuna mill-ERDF:a) il-VAT;b) l-interess fuq id-dejn;ċ) ix-xiri ta' art għal ammont li jkun aktar minn 10% tan-nefqa eliġibbli kollha għall-operat ikkoċernat;d) l-akkomodazzjoni tad-djar;e) it-tneħħija ta' ċentri ta' l-enerġija nukleari.KAPITOLU IIDISPOŻIZZJONIJIET SPEĊIFIĊI FUQ IT-TRATTAMENT TA' KARATTERISITIĊI TERRITORJALI SPEĊJALIArtikolu 8Id-Dimensjoni urbanaFil-każ ta' azzjoni li tkun tinvolvi r-riġenerazzjoni urbana kif hemm imsemmi fl-Artikolu 25(4) a) u 36(4) b) tar-Regolament (KE) Nru (...), il-ERDF għandu jappoġġja l-iżvilupp ta' strateġiji parteċipattivi u integrati biex tkun ittrattata l-konċentrazzjoni għolja ta' problemi ekonomiċi, ambjentali u soċjali li jkunu jolqtu l-agglomerazzjonijiet urbani.Din tista' tgħaqqad ir-riabilitazzjoni ta' l-ambjent fiżiku, l-iżvilupp mill-ġdid ta' żoni urbani ftit li xejn użati, u l-preservazzjoni u l-iżvilupp tal-wirt storiku u kulturali ma' miżuri li jmexxu 'l quddiem l-imprenditorjat, ix-xogħol lokali u l-iżvilupp komunitarju, kif ukoll id-dispożizzjoni ta' servizzi għall-popolazzjoni waqt li jitqiesu l-istrutturi demografiċi li qed jinbidlu.B'deroga mill-Artikolu 33(2) tar-Regolament (KE) Nru (...), l-iffinanzjar ta' l-ERDF għal miżuri taħt l-għan tal-"Kompetittività reġjonali u x-xogħol" li jaqgħu fl-għan tar-Regolament (KE) Nru (...) fuq il-Fond Soċjali Ewropew għandu jitla' għal 10% tal-prijorità kkonċernata.Artikolu 9Inħawi rurali u oħrajn li jiddependu fuq is-sajdL-Istati Membri u r-reġjuni għandhom jiżguraw il-kumplementarjetà u l-konsistenza bejn il-miżuri ko-finanzjati mill-Fond Agrikolu Ewropew għall-Iżvilupp Rurali (EAFRD) skond ir-Regolament (KE) Nru (...) u dawk ko-finanzjati mill-Fond Ewropew għas-Sajd (EFF) skond ir-Regolament (KE) Nru (...), min-naħa waħda, u l-programmi ko-finanzjati mill-ERDF, min-naħa l-oħra.L-intervent ta' l-ERDF f'inħawi rurali u f'inħawi li jiddependu mis-sajd għandu jikkonċentra fuq id-diversifikazzjoni ekonomika ta' dawn l-oqsma, fosthom:1) l-infrastruttura biex titjieb l-aċċessibbiltà;2) it-tħaffif ta' l-iżvilupp ta' networks ta' telekomunikazzjoni u servizzi f'inħawi rurali;3) l-iżvilupp ta' ħidmiet ekonomiċi ġodda barra l-oqsma ta' l-agrikoltura u s-sajd;4) it-tisħiħ tar-rabtiet bejn inħawi urbani u rurali;5) l-iżvilupp tat-turiżmu u tal-kumditajiet rurali.L-Istati Membri u r-reġjuni għandhom jiżguraw il-kumplementarjetà u l-koerenza bejn l-azzjonijiet ko-finanzjati mill-EAFRD u dawk ko-finanzjati mill-EFF min-naħa waħda, u l-azzjonijiet ko-finanzjati mill-ERDF min-naħa l-oħra. Għal dan il-għan, għall-azzjonijiet taħt il-punti 1), 3) u 5) l-Istati Membri għandhom jistabbilixxu meta se jħejju l-kriterji ta' demarkazzjoni ċara tal-programmi ta' l-operat għall-azzjonijiet li għandhom ikunu appoġġjati mill-ERDF bis-saħħa ta' dan l-Artikolu, min-naħa waħda, jew mill-EAFRD bis-saħħa ta' l-Artikolu 49(1), a), b) u i) tar-Regolament (KE) Nru (...) għall-inħawi rurali, jew mill-EFF bis-saħħa ta' l-Artikolu (...) tar-Regolament (KE) Nru (...) għall-inħawi li jiddependu fuq is-sajd.Artikolu 10Inħawi bi żvantaġġi naturaliIl-programmi reġjonali ko-finanzjati mill-ERDF li jkopru nħawi bi żvantaġġi naturali kif hemm imsemmi fl-Artikolu 52(1) b) tar-Regolament (KE) Nru (...) għandhom jagħtu attenzjoni speċjali biex ikunu indirizzati d-diffikultajiet speċifiċi ta' dawk l-inħawi.Mingħajr preġudizzju għall-Artikoli 3 u 4, il-ERDF għandu jgħin b'mod partikulari fl-iffinanzjar ta' investimenti maħsuba biex itejbu l-aċċessibbiltà, imexxu 'l quddiem u jiżviluppaw ħidmiet ekonomiċi marbuta mal-wirt kulturali, imexxu 'l quddiem l-użu sostenibbli tar-riżorsi naturali, u li jistimulaw il-qasam tat-turiżmu.Artikolu 11Ir-Reġjuni l-aktar imbiegħdaSkond l-allokazzjoni addizzjonali msemmija fl-Artikolu 16(1) d) tar-Regolament (KE) Nru (...) u b'deroga mill-Artikolu 3(2) ta' dan ir-Regolament, il-ERDF għandu jiffinanzja l-għajnuna ta' l-operat fl-iktar reġjuni mbiegħda biex jittaffew l-ispejjeż żejda li jkunu saru fl-oqsma koperti bl-Artikolu 4 u fl-oqsma addizzjonali li ġejjin, ħlief għall-prodotti li jaqgħu fl-Anness I għat-Trattat:a) appoġġ għas-servizzi ta' ġarr ta' oġġetti u għajnuna tal-bidu għal servizzi tat-trasport;b) appoġġ marbut ma' restrizzjonijiet ta' ħażna, il-qies eċċessiv u ż-żamma ta' l-għodod tal-produzzjoni, u n-nuqqas tal-kapital uman fuq is-suq tax-xogħol lokali.KAPITOLU IIIDISPOŻIZZJONIJIET SPEĊIFIĊI DWAR L-GĦAN TAL-"KOOPERAZZJONI TERRITORJALI EWROPEA"TAQSIMA 1IL-PROGRAMMI TA' L-OPERATArtikolu 12Il-KontenutKull programm ta' l-operat taħt l-għan tal-"Kooperazzjoni territorjali Ewropea" għandu jkun fih dan it-tagħrif li ġej:1) stħarriġ fuq is-sitwazzjoni tal-qasam ta' kooperazzjoni f'termini tas-saħħiet u d-dgħufijiet tiegħu, u l-istrateġija adottata biex dan ikun ittrattat;2) ġustifikazzjoni tal-prijoritajiet magħżula fid-dawl tal-linjigwidi strateġiċi tal-Komunità u l-prijoritajiet li jirriżultaw għall-programm ta' l-operat, kif ukoll l-impatt mistenni mill-mod kif joħroġ mill-valutazzjoni ex ante msemmija fl-Artikolu 46 tar-Regolament (KE) Nru (...);3) it-tagħrif fuq il-prijoritajiet ma' l-għanijiet speċifiċi tagħhom. Dawk l-għanijiet għandhom ikunu kkwantifikati bl-użu ta' numru limitat ta' indikaturi għall-implimentazzjoni, ir-riżultati u l-impatt. L-indikaturi għandhom jagħmluha possibbli biex ikunu jistgħu jitkejlu l-progress u l-effettività ta' l-għanijiet li jimplimentaw il-prijoritajiet;4) tqassim ta' l-isferi ta' għajnuna skond il-kategorija, skond ir-regoli dettaljati għall-implimentazzjoni tar-Regolament (KE) Nru (...);5) pjan finanzjarju wieħed, bla ebda tqassim skond l-Istat Membru, li jkun fih żewġ tabelli:a) tabella li taqsam għal kull sena, skond l-Artikoli 50 sa 53 tar-Regolament (KE) Nru (...), l-ammont ta' l-allokazzjoni finanzjarja sħiħa mill-ERDF. Il-kontribuzzjoni sħiħa ta' l-ERDF mogħtija għal kull sena għandha tkun kumpatibbli mal-perspettiva finanzjarja rilevanti;b) tabella li tispeċifika, għall-perjodu kollu ta' pprogrammar u għal kull prijorità, l-ammont ta' l-allokazzjoni finanzjarja sħiħa mill-Komunità u ta' l-iffinanzjar pubbliku nazzjonali li jaqbel, u r-rata ta' l-għajnuna ta' l-ERDF;6) id-dispożizzjonijiet ta' implimentazzjoni għall-programm ta' l-operat:a) il-ħatra mill-Istat Membru ta' l-entitajiet kollha stipulati fl-Artikolu 14;b) deskrizzjoni tas-sistemi tal-monitoraġġ u valutazzjoni kif ukoll il-kompożizzjoni tal-kumitat tal-monitoraġġ;ċ) definizzjoni tal-proċeduri għall-mobilizzazzjoni u ċ-ċirkulazzjoni ta' l-andamenti finanzjarji biex tkun żgurata t-trasparenza tagħhom;d) id-dispożizzjonijiet stabbiliti biex tkun żgurata l-pubbliċità tal-programm ta' l-operat;e) deskrizzjoni tal-proċeduri miftiehma bejn il-Kummissjoni u l-Istat Membru għall-bdil ta' data kompjuterizzata biex jintlaħqu l-kriterji tal-ħlas, tal-monitoraġġ u l-valutazzjoni stabbiliti bir-Regolament (KE) Nru (...);7) lista indikattiva ta' proġetti maġġuri fit-tifsira ta' l-Artikolu 38 tar-Regolament (KE) Nru (...) ippjanata li tintbagħat matul il-perjodu ta' pprogrammar.TAQSIMA 2L-ELIġIBBILTÀArtikolu 13Ir-Regoli fuq l-eliġibbiltà tan-nefqaMingħajr preġudizzju għall-Artikolu 55 tar-Regolament (KE) Nru (...), il-Kummissjoni tista' tipproponi li jkun hemm regoli fuq l-eliġibbiltà għal ċerti kategoriji ta' nefqa li jibdlu lil dawk nazzjonali wara li tkun saret talba mill-Istati Membri. Dawn ir-regoli tal-Komunità fuq l-eliġibbiltà tan-nefqa huma adottati f'regolament tal-Kummissjoni skond id-dispożizzjonijiet ta' l-Artikolu 104(3) tar-Regolament (KE) Nru (...).TAQSIMA 3IT-TMEXXIJA, IL-MONITORAġġ U L-KONTROLLArtikolu 14Il-Ħatra ta' l-awtoritajietL-Istati Membri li jieħdu sehem fi programm ta' l-operat għandhom jaħtru awtorità tat-tmexxija waħda, awtorità taċ-ċertifikazzjoni waħda u awtorità ta' l-awditjar waħda. Dawn iridu jkunu jinsabu fl-Istat Membru ta' l-awtorità tat-tmexxija. L-awtorità taċ-ċertifikazzjoni għandha tirċievi l-ħlas magħmul mill-Kummissjoni u, bħala regola ġenerali, għandha tagħmel il-pagamenti lill-benefiċjarju ewlieni.L-Istati Membri għandhom jistabbilixxu segretarjat tekniku konġunt, li għandu jkollu postu fl-awtorità tat-tmexxija. Dan għandu jgħin lill-awtorità tat-tmexxija u lill-kumitat tal-monitoraġġ biex dan iwettaq l-obbligi rispettivi tiegħu.L-awtorità ta' l-awditjar tal-programm ta' l-operat għandha tkun megħjuna minn grupp ta' awdituri biex din tkun tista' twettaq l-obbligi tagħha li hemm fl-Artikolu 61 tar-Regolament (KE) Nru (...). Dan il-grupp għandu jkun stabbilit mill-Istati Membri li jieħdu sehem fi programm ta' l-operat. Dan għandu jkun jinkludi fih rappreżentant ta' entità ta' l-awditjar maħtura minn kull Stat Membru li jkun qed jieħu sehem fil-programm ta' l-operat. Kull grupp ta' awdituri għandu jkun stabbilit sa mhux iktar minn tliet xhur minn mindu tkun ittieħdet id-deċiżjoni li tapprova l-programm ta' l-operat. Dan għandu jfassal ir-regoli tal-proċedura tiegħu. Dan għandu jitmexxa mill-awtorità ta' l-awditjar tal-programm ta' l-operat.Ir-rapport ta' l-aħħar ta' l-awtorità ta' l-awditjar għall-programm ta' l-operat msemmi fl-Artikolu 70 tar-Regolament (KE) Nru (...) għandu jiġi approvat mill-grupp ta' l-awdituri.Kull Stat Membru li jkun qed jieħu sehem fil-programm ta' l-operat għandu jaħtar rappreżentanti biex ipoġġu fuq il-kumitat tal-monitoraġġ imsemmi fl-Artikolu 64 tar-Regolament (KE) Nru (...).Artikolu 15Il-Funzjoni ta' l-awtorità tat-tmexxijaL-awtorità tat-tmexxija għandha twettaq l-obbligi pprovduti fl-Artikolu 59 tar-Regolament (KE) Nru (...), ħlief għal dawk li jikkonċernaw ir-regolarità ta' l-operati u n-nefqa f'rabta mar-regoli nazzjonali u tal-Komunità. F'din ir-rabta, ir-responsabbiltajiet tagħha għandhom ikunu limitati biex ikun ivverifikat jekk in-nefqa ta' kull benefiċjarju li jkun qed jieħu sehem f'operat tkunx ġiet validata mill-awditur approvat.Artikolu 16Is-Sistema tal-kontrollBiex tkun validata n-nefqa pprovduta fl-Artikolu 21, kull Stat Membru għandu jistabbilixxi sistema ta' awditjar fejn jagħmilha possibbli li ssir verifika fuq it-twassil tal-prodotti u s-servizzi ko-finanzjati, il-korrettezza tan-nefqa ddikjarata għall-operati jew partijiet mill-operati li jkunu ġew implimentati fit-territorju tiegħu, u l-konformità ta' din in-nefqa u ta' operati relatati, jew ta' partijiet ta' dawk l-operati, mar-regoli tal-Komunità u dawk nazzjonali. Fejn il-verifika fuq it-twassil ta' prodotti u servizzi ko-finanzjati għandha ssir biss fejn ikollu x'jaqsam operat sħiħ, din il-verifika għandha ssir mill-awditur tal-benefiċjarju ewlieni jew mill-awtorità tat-tmexxija.Kull Stat Membru għandu jiżgura li nefqa tkun tista' tiġi validata mill-awdituri approvati fi żmien xahrejn.Artikolu 17It-Tmexxija finanzjarjaL-għajnuna ta' l-ERDF għandha titħallas f'kont wieħed mingħajr ma jkun hemm sotto-kontijiet nazzjonali.Mingħajr preġudizzju għar-responsabbiltà ta' l-Istati Membri biex dawn ifittxu u jsewwu irregolaritajiet u biex iroddu lura dawk l-ammonti ta' flus li ma jkunux tħallsu kif xieraq, l-awtorità taċ-ċertifikazzjoni għandha tirkupra mingħand il-benefiċjarju ewlieni kull ammont imħallas bħala riżultat ta' irregolarità. Il-benefiċjarji għandhom iħallsu lura lill-benefiċjarju ewlieni l-ammonti mħallsa bi żball, skond il-ftehim li jkun jeżisti bejniethom.Jekk il-benefiċjarju ewlieni ma jirnexxilux jikseb lura dawk l-ammonti mill-benefiċjarji, l-Istati Membri li fihom ikun jinsab il-benefiċjarju rilevanti għandhom iħallsu lura lill-awtorità taċ-ċertifikazzjoni l-ammont ta' flus li jkun tħallas bi żball lil dak il-benefiċjarju.Artikolu 18L-Organizzazzjoni Ewropea tal-kooperazzjoni inter-territorjaliL-Istati Membri li jkunu qed jieħdu sehem fi programm ta' l-operat taħt l-għan tal-"Kooperazzjoni territorjali Ewropea" jistgħu jagħmlu użu mill-istrument legali fuq il-kooperazzjoni, stabbilit bir-Regolament (KE) Nru (...), bil-ħsieb li kull Stat Membru jkun jista' jsir responsabbli mit-tmexxija tal-programm ta' l-operat billi dan jingħata r-responsabbiltajiet ta' l-awtorità tat-tmexxija u tas-segretarjat tekniku konġunt. F'dan il-kuntest, kull Stat Membru għandu jkompli jassumi r-responsabbiltà finanzjarja.TAQSIMA 4L-OPERATArtikolu 19L-Għażla ta' l-operatL-azzjonijiet magħżula għall-programmi ta' l-operat biex jiżviluppaw ħidmiet ekonomiċi u soċjali inter-territorjali kif hemm imsemmi fl-Artikolu 6(1), u għall-programmi ta' l-operat maħsuba biex iwaqqfu u jiżviluppaw kooperazzjoni transnazzjonali kif hemm imsemmi fl-Artikolu 6(2), għandhom jinkludu benefiċjarji minn mill-inqas żewġ pajjiżi, li għandhom jikkooperaw f'mill-inqas tnejn mill-modi li ġejjin għal kull operat: l-iżvilupp konġunt, l-implimentazzjoni konġunta, il- forniment ta' staff konġunt, u l-iffinanzjar konġunt.Madankollu, l-azzjonijiet magħżula għall-programmi ta' l-operat maħsuba biex iwaqqfu u jiżviluppaw kooperazzjoni transnazzjonali jistgħu jiġu implimentati fi Stat Membru wieħed, sakemm dawn ikunu ġew ippreżentati minn entitajiet li jkunu jappartjenu għal mill-inqas żewġ Stati Membri.L-azzjonijiet magħżula għall-programmi ta' l-operat li jinvolvu networks ta' kooperazzjoni u bdil ta' esperjenza, kif hemm imsemmi fl-Artikolu 6(3), għandhom jinkludu mill-inqas tliet benefiċjarji minn mill-inqas tliet reġjuni ta' mill-inqas żewġ Stati Membri, li għandhom jikkooperaw flimkien fil-modi li ġejjin għal kull operat: l-iżvilupp konġunt, l-implimentazzjoni konġunta, il-forniment ta' staff konġunt u l-iffinanzjar konġunt.F'żieda mal-ħidmiet msemmija fl-Artikolu 64 tar-Regolament (KE) Nru (...), il-kumitat tal-monitoraġġ għandu jkun responsabbli mill-għażla ta' l-operat.Artikolu 20Ir-Responsabbiltà tal-benefiċjarju ewlieniGħal kull operat għandu jinħatar benefiċjarju ewlieni. Dan għandu jassumi r-responsabbiltajiet li ġejjin:a) dan għandu jistabbilixxi l-arranġamenti dwar ir-relazzjonijiet tiegħu mal-benefiċjarji li jkunu qed jieħdu sehem fl-operat fi ftehim li jkun jinkludi, inter alia, dispożizzjonijiet li jiggrantixxu t-tmexxija finanzjarja tajba tal-fondi allokali lill-operat, inklużi l-arranġamenti għall-irkupru ta' ammonti ta' flus li ma jkunux tħallsu kif xieraq.b) dan għandu jkun responsabbli mill-implimentazzjoni ta' l-operat kollu;ċ) dan għandu jiżgura li n-nefqa ppreżentata mill-benefiċjarji li jkunu qed jieħdu sehem fl-operat ikunu tħallsu biex jimplimentaw l-operat u li din tkun tikkorrispondi mal-ħidmiet miftiehma bejn il-benefiċjarji li jkunu qed jieħdu sehem fl-operat;d) dan għandu jivverifika li n-nefqa ppreżentata mill-benefiċjarji li jkunu qed jieħdu sehem fl-operat tkun ġiet validata mill-awdituri msemmija fl-Artikolu 14(2);e) dan għandu jkun responsabbli biex jittrasferixxi l-għajnuna ta' l-ERDF lill-benefiċjarji li jkunu qed jieħdu sehem fl-operat.L-awtorità tat-tmexxija għandha tistabbilixxi l-arranġamenti ta' implimentazzjoni għal kull operat, bi ftehim mal-benefiċjarju ewlieni.Artikolu 21Iċ-Ċertifikazzjoni tan-nefqaIl-legalità u r-regolarità tan-nefqa ddikjarata minn kull benefiċjarju li jkun qed jieħu sehem fl-operat għandhom jiġu validati mill-awdituri approvati msemmija fl-Artikolu 14(2). Kull benefiċjarju li jkun qed jieħu sehem fl-operat għandu jassumi r-responsabbiltà fil-każ ta' kull irregolarità fin-nefqa li dan ikun iddikjara.Artikolu 22Kundizzjonijiet speċjali li jikkontrollaw il-post ta' l-operatFil-kuntest tal-kooperazzjoni inter-territorjali, f'każijiet li jkunu ġġustifikati, l-iffinanzjar sa 20% tal-baġit għall-programm ta' l-operat ikkonċernat jista' jingħata għal operati li jseħħu f'inħawi li huma tal-livell NUTS III li jkunu biswit dawk msemmija fl-Artikolu 7(1) tar-Regolament (KE) Nru (...).Fil-kuntest tal-kooperazzjoni transnazzjonali, f'każijiet li jkunu ġġustifikati, l-iffinanzjar sa 20% tal-baġit għall-programm ta' l-operat rilevanti jista' jingħata għal operati li jinkludu msieħba barra ż-żona.Fil-kuntest tal-kooperazzjoni inter-territorjali u transnazzjonali, il-ERDF jista' jiffinanzja n-nefqa li tkun saret biex jiġi implimentat operat jew partijiet minn operat fit-territorju tal-pajjiżi barra l-Komunità Ewropea. Dan l-iffinanzjar għandu jlaħħaq sa 10% ta' l-ammont ta' l-għajnuna tiegħu għall-programm ta' l-operat, fejn dan ikun ta' ġid għar-reġjuni tal-Komunità.L-Istati Membri għandhom jiżguraw il-legalità u r-regolarità ta' dan l-infiq.KAPITOLU IVDISPOŻIZZJONIJIET TA' L-AĦĦARArtikolu 23Dispożizzjonijiet transitorjiDan ir-Regolament għandu jaffettwa la l-implimentazzjoni ssuktata u lanqas il-modifikazzjoni, inkluż il-kanċellazzjoni sħiħa jew parzjali, ta' miżuri li ġew approvati mill-Kunsill jew mill-Kummissjoni fuq il-bażi tar-Regolament (KE) Nru 1783/99, li kienu jgħoddu qabel id-dħul fis-seħħ ta' dan ir-Regolament.L-applikazzjonijiet li jkunu saru taħt ir-Regolament (KEE) Nru 1783/99 għandhom jibqgħu validi.Artikolu 24It-TħassirIr-Regolament (KE) Nru 1783/99 qed jitħassar b'effett mill-(...).Ir-referenzi għar-Regolament (KE) Nru 1783/99 għandhom jitqiesu bħala referenzi għal dan ir-Regolament.Artikolu 25Il-Klawsola tar-reviżjoniFuq proposta mill-Kummissjoni, il-Parlament Ewropew u l-Kunsill għandhom jirrevedu dan ir-Regolament sa mhux aktar tard mill-31 ta' Diċembru 2013.Artikolu 26Id-Dħul fis-seħħDan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan għandu jkun jgħodd mill-1 ta' Jannar 2007.Dan ir-Regolament għandu jorbot fl-intier tiegħu u jgħodd direttament fl-Istati Membri kollha.Magħmul fi Brussel, [...].Għall-Parlament Ewropew Għall-KunsillIl-President Il-President[...][...][1] ĠU C [...], [...], p. [...].[2] ĠU C [...], [...], p. [...].[3] ĠU C [...], [...], p. [...].[4] ĠU L [...], [...], p. [...].[5] ĠU L 161, 26.6.1999, p. 1. Regolament kif emendat l-aħħar bl-Att tas-Sħubija ta' l-2003.[6] ĠU L [...], [...], p. [...].[7] ĠU L [...], [...], p. [...].[8] ĠU L 213, it-13.8.1999, p. 1.


|

52010PC0349

 Proposta għal regolament tal-Kunsill (UE) Nru.../2010 li jemenda r-Regolament (KE) Nru 147/2003 dwar ċerti miżuri restrittivi fil-każ tas-Somalja (ippreżentata b’mod konġunt mill-Kummissjoni u r-Rappreżentant Għoli tal-UE għall-Affarijiet Barranin u l-Politika ta' Sigurtà)  /* KUMM/2010/0349 finali - NLE 2010/0191 */

	[pic] | IL-KUMMISSJONI EWROPEA |Brussel 30.6.2010KUMM(2010)349 finali2010/0191 (NLE)Proposta għalREGOLAMENT TAL-KUNSILL (UE) Nru.../2010li jemenda r-Regolament (KE) Nru 147/2003 dwar ċerti miżuri restrittivi fil-każ tas-Somalja(ippreżentata b’mod konġunt mill-Kummissjoni u r-Rappreżentant Għoli tal-UE għall-Affarijiet Barranin u l-Politika ta' Sigurtà)MEMORANDUM TA’ SPJEGAZZJONI1.  Ir-Regolament tal-Kunsill (KE) Nru 147/2003 jimponi projbizzjoni ġenerali fuq il-provvista ta’ pariri tekniċi, assistenza, taħriġ, finanzjament jew għajnuna finanzjarja relatati ma’ attivitajiet militari, lil kwalunkwe persuna, entità jew korp fis-Somalja.2.  Permezz tal-paragrafu 7 tar-Riżoluzzjoni 1907 tat-23 ta' Diċembru 2009, il-Kunsill għas-Sigurtà tan-NU għamel sejħa lill-Istati Membri biex jispezzjonaw kull tagħbija lejn u mis-Somalja, fejn għandhom xi tagħrif li t-tagħbija jkun fiha oġġetti projbiti mill-paragrafi 5 u 6 ta’ dik ir-Riżoluzzjoni jew mill-embargo fuq l-armi sħiħ jew ġenerali kontra s-Somalja, bl-għan li tiġi żgurata l-implimentazzjoni stretta ta' dawk id-dispożizzjonijiet.3.  Id-Deċiżjoni tal-Kunsill 2010/231/PESK tas-26 ta’ April 2010 tipprevedi, fl-Artikolu 4, l-ispezzjoni ta' ċerti tagħbijiet lejn u mis-Somalja u, fil-każ ta’ inġenji tal-ajru u bastimenti, għall-fornitura ta' informazzjoni addizzjonali ta' qabel il-wasla u ta' qabel it-tluq rigward oġġetti li ddaħħlu jew inħarġu mill-Unjoni. Din l-informazzjoni għandha titressaq b’konformità mad-dispożizzjonijiet tad-dikjarazzjonijiet fil-qosor tad-dħul u tal-ħruġ tar-Regolament tal-Kunsill (KEE) Nru 2913/1992 tat-12 ta' Ottubru 1992 li jwaqqaf il-Kodiċi Doganali tal-Komunità[1].4.  Filwaqt li din il-miżura taqa’ fi ħdan l-iskop tat-Tratatt dwar il-Funzjonament tal-Unjoni Ewropea, tinħtieġ azzjoni leġiżlattiva min-naħa tal-Unjoni biex tiġi implimentata. Għalhekk, il-Kummissjoni u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà, jipproponu li jemendaw ir-Regolament (KE) Nru. 147/2003, kif inhu xieraq.5.  2010/0191 (NLE)Proposta għalREGOLAMENT TAL-KUNSILL (UE) Nru.../2010li jemenda r-Regolament (KE) Nru 147/2003 dwar ċerti miżuri restrittivi fil-każ tas-SomaljaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215(1) tiegħu,Wara li kkunsidra d-Deċiżjoni tal-Kunsill 2010/231/PESK[2] dwar miżuri restrittivi kontra s-Somalja,Wara li kkunsidra l-proposta konġunta mill-Kummissjoni u mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,Billi:6.  Ir-Regolament tal-Kunsill (KE) Nru 147/2003 jimponi projbizzjoni ġenerali fuq il-provvista ta’ pariri tekniċi, assistenza, taħriġ, finanzjament jew għajnuna finanzjarja relatati ma’ attivitajiet militari, lil kwalunkwe persuna, entità jew korp fis-Somalja.7.  Permezz tal-paragrafu 7 tar-Riżoluzzjoni 1907 tat-23 ta' Diċembru 2009, il-Kunsill tas-Sigurtà tan-NU għamel sejħa lill-Istati Membri biex jispezzjonaw kull tagħbija lejn u mis-Somalja, fejn ikollhom xi tagħrif li t-tagħbija jkun fiha oġġetti projbiti mill-paragrafi 5 u 6 ta’ dik ir-Riżoluzzjoni jew mill-embargo tal-armi komplet jew ġenerali kontra s-Somalja, bl-għan li tiġi żgurata l-implimentazzjoni stretta ta' dawk id-dispożizzjonijiet.8.  Id-Deċiżjoni tal-Kunsill 2010/231/PESK tas-26 ta’ April 2010 tipprevedi, fl-Artikolu 4, l-ispezzjoni ta' ċerti tagħbijiet lejn u mis-Somalja u, fil-każ ta' inġenji tal-ajru u bastimenti, għall-fornitura ta' informazzjoni addizzjonali ta' qabel il-wasla u ta' qabel it-tluq rigward oġġetti li ddaħħlu jew inħarġu mill-Unjoni. Din l-informazzjoni għandha titressaq b’konformità mad-dispożizzjonijiet tad-dikjarazzjonijiet fil-qosor tad-dħul u tal-ħruġ tar-Regolament tal-Kunsill (KEE) Nru 2913/1992 tat-12 ta' Ottubru 1992 li jwaqqaf il-Kodiċi Doganali tal-Komunità[3].9.  Din il-miżuri taqa’ taħt l-ambitu tat-Trattat dwar il-Funzjonament tal-Unjoni Ewropea u, għalhekk, notevolment bil-ħsieb li tiġi żgurata l-applikazzjoni uniformi tagħha mill-operaturi ekonomiċi fl-Istati Membri kollha, tinħtieġ leġiżlazzjoni fuq il-livell tal-Unjoni sabiex tkun tista’ tiġi implimentata.10.  B’riżultat ta’ dan ir-Regolament (KE) Nru 147/2003 għandu jiġi emendat kif inhu xieraq.ADOTTA DAN IR-REGOLAMENT:Artikolu 1Ir-Regolament tal-Kunsill (KE) Nru 147/2003 huwa b’dan emendat kif ġej:L-Artikolu li ġej għandu jiġi inserit:“Artikolu 3a1. Sabiex tiġi żgurata l-implimentazzjoni stretta tal-Artikolu 1 tad-Deċiżjoni tal-Kunsill 2010/231/PESK, l-oġġetti kollha li jiddaħħlu jew li joħorġu mit-territorju tad-dwana tal-Unjoni fuq inġenji tal-ajru u bastimenti għall-ġarr ta' merkanzija, sejrin lejn u ġejjin mis-Somalja, għandhom ikunu soġġetti għall-fornitura ta’ informazzjoni ta' qabel il-wasla u ta' qabel it-tluq li għandha titressaq lill-awtoritajiet kompetenti tal-Istati Membri kkonċernati.2. Ir-regoli li jirregolaw l-obbligu biex titressaq informazzjoni ta' qabel il-wasla u ta' qabel it-tluq, b'mod partikolari l-limiti ta' żmien li għandhom jiġu rispettati u d-dejta meħtieġa, għandhom jiġu deċiżi fid-dispożizzjonijiet rilevanti rigward dikjarazzjonijiet fil-qosor tad-dħul u tal-ħruġ kif ukoll dikjarazzjonijiet tad-dwana stabbiliti fir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità, u fir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92.3. Barra minn hekk, il-persuna li ddaħħal l-oġġetti, jew li tieħu r-responsabbiltà għall-ġarr tal-oġġetti fuq inġenji tal-ajru għall-ġarr ta' merkanzija u bastimenti lejn u mis-Somalja, jew ir-rappreżentanti tiegħu/tagħha, għandha tiddikjara jekk l-oġġetti humiex koperti mill-Lista Militari Komuni tal-Unjoni Ewropea[4] u, jekk l-esportazzjoni tagħhom hija soġġetta għal awtorizazzjoni, tispeċifika l-partikolaritajiet tal-liċenzja ta' esportazzjoni li ngħatat.4. Sal-31 ta’ Diċembru 2010, id-dikjarazzjonijiet fil-qosor tad-dħul u tal-ħruġ u l-elementi addizzjonali meħtieġa kif imsemmi f'dan l-Artikolu jistgħu jitressqu bil-miktub bl-użu ta' dokumentazzjoni kummerċjali, portwali jew ta' trasport, sakemm dawn ikun fihom id-dettalji neċessarji.5. Mill-1 ta’ Jannar 2011, l-elementi addizzjonali meħtieġa kif imsemmi f'dan l-Artikolu għandhom jitressqu jew bil-miktub jew bl-użu tad-dikjarazzjonijiet fil-qosor tad-dħul u tal-ħruġ, skont il-każ.”Artikolu 2Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, […]Għall-KunsillIl-President […] [1] ĠU L 302, 19.10.1992, p. 1.[2] ĠU L 105, 27.04.2010, p. 17.[3] ĠU L 302, 19.10.1992, p. 1.[4] ĠUL 65,19.3.2009,p.1


|

52011PC0855

/* KUMM/2011/0855 finali - 2011/0416 (COD) */  Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1217/2009 li jistabbilixxi netwerk għall-ġbir ta’ informazzjoni tal-kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ewropea

	MEMORANDUM TA’ SPJEGAZZJONI1. Il-Kuntest tal-proposta-  Raġunijiet għall-proposta u l-għanijiet tagħhaBiex tallinja s-setgħat ta' implimentazzjoni tal-Kummissjoni fir-Regolament tal-Kunsill (KE) Nru 1217/2009[1] għad-distinzjoni bejn is-setgħat delegati u s-setgħat ta' implimentazzjoni tal-Kummissjoni introdotti permezz tal-Artikoli 290 u 291 tat-Trattat dwar il-Funzjonament tal-Unjoni Ewropea (TFUE).-  Kuntest ġeneraliL-Artikoli 290 u 291 tat-Trattat dwar il-Funzjonament tal-Unjoni Ewropea (TFUE) jiddistingwu bejn żewġ tipi ta’ atti tal-Kummissjoni:-  L-Artikolu 290 tat-TFUE jippermetti lil-leġiżlatur sabiex jiddelega lill-Kummissjoni s-setgħa li tadotta atti mhux leġiżlattivi ta’ applikazzjoni ġenerali sabiex tissupplimenta jew temenda ċerti elementi mhux essenzjali ta’ att leġiżlattiv. Fit-terminoloġija użata mit-Trattat, l-atti legali adottati mill-Kummissjoni b’dan il-mod issir referenza għalihom bħala “atti delegati” (Artikolu 290(3) tat-TFUE).-  L-Artikolu 291 tat-TFUE jippermetti lill-Istati Membri jadottaw il-miżuri kollha tal-liġi nazzjonali neċessarji sabiex jimplimentaw atti vinkolanti tal-Unjoni. Dawk l-atti jistgħu jikkonferixxu setgħat ta’ implimentazzjoni lill-Kummissjoni fejn huma meħtieġa kundizzjonijiet uniformi għall-implimentazzjoni tagħhom. Fit-terminoloġija użata mit-Trattat, l-atti legali adottati mill-Kummissjoni b’dan il-mod issir referenza għalihom bħala “atti ta’ implimentazzjoni” (Artikolu 291(4) tat-TFUE).-  Dispożizzjonijiet eżistenti fil-qasam tal-propostaL-Artikoli 290 u 291 tat-TFUE.-  Konsistenza mal-politiki u l-għanijiet l-oħra tal-UnjoniMhux applikabbli.2. Konsultazzjoni mal-partijiet interessati u valutazzjoni tal-impatt-  Konsultazzjoni mal-partijiet interessati-  Ġbir u użu tal-ħiliet esperti-  Valutazzjoni tal-impattMa kien hemm bżonn ta’ ebda konsultazzjoni mal-partijiet interessati, ta’ ġbir u ta’ għarfien espert jew ta’ valutazzjoni tal-impatt minħabba li l-proposta biex ir-Regolament tal-Kunsill (KE) Nru 1217/2009 jiġi allinjat mat-Trattat ta’ Lisbona hija kwistjoni interistituzzjonali li se tikkonċerna r-Regolamenti kollha tal-Kunsill. Barra minn hekk, l-emendi mmirati biex jissimplifikaw u jadattaw ir-Regolament tal-Kunsill (KE) Nru 1217/2009, fid-dawl tal-esperjenza miksuba bl-applikazzjoni tiegħu, għandhom kamp ta’ applikazzjoni limitat.3. Elementi legali tal-proposta-  Taqsira tal-azzjoni propostaTidentifika s-setgħat delegati u ta' implimentazzjoni tal-Kummissjoni fir-Regolament tal-Kunsill (KE) Nru 1217/2009 u tistabbilixxi l-proċedura korrispondenti għall-adozzjoni ta’ dawn l-atti.Barra minn hekk, għas-simplifikazzjoni u fid-dawl tal-esperjenza miksuba bl-applikazzjoni tar-Regolament tal-Kunsill (KE) Nru 1217/2009, qed jiġi propost li xi wħud mid-dispożizzjonijiet ta’ dak ir-Regolament għandhom ikunu emendati jew imħassra.-  Bażi legaliL-Artikolu 43 tat-TFUE.-  Il-prinċipju tas-sussidjarjetàIl-kompetenza fil-politika agrikola tinqasam bejn l-UE u l-Istati Membri. Dan ifisser li sakemm l-UE ma tilleġiżlax fis-settur, l-Istati Membri jżommu l-kompetenza tagħhom. In-Netwerk tad-Dejta tal-Kontabbiltà Agrikola (FADN) ilu jeżisti sa mill-1965 u huwa ġġustifikat li jissimplifika r-regoli kurrenti u jadattahom fid-dawl tal-esperjenza miksuba bl-applikazzjoni tar-Regolament tal-Kunsill (KE) Nru 1217/2009.-  Il-prinċipju tal-proporzjonalitàIl-proposta hija konformi mal-prinċipju tal-proporzjonalità.-  L-għażla tal-istrumentiL-istrument propost: Ir-Regolament tal-Parlament Ewropew u tal-Kunsill.Mezzi oħra ma jkunux adegwati minħabba r-raġuni li ġejja: Regolament għandu jiġi emendat b’Regolament.4. Implikazzjonijiet baġitarjiDin il-miżura ma tinvolvi l-ebda nefqa addizzjonali għall-Unjoni.5. Informazzjoni addizzjonali-  Simplifikazzjoni u adattament fid-dawl tal-esperjenza miksuba bl-applikazzjoni tar-Regolament tal-Kunsill (KE) Nru 1217/2009Kif spjegat iktar ’il quddiem, ir-Regolament jinkludi ċertu dispożizzjonijiet li jmorru lura għaż-żmien tal-adozzjoni tar-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi netwerk għall-ġbir ta’ informazzjoni ta’ kontabilità dwar l-introjtu u l-operazzjoni kummerċjali ta’ azjendi agrikoli fil-Komunità Ekonomika Ewropea[2], li ma għadhomx riflessi fl-ambjent u l-istruttura kurrenti tal-FADN.Tabilħaqq, ir-rapporti bbażati fuq l-FADN ma għadhomx jiġu sottomessi lill-Parlament Ewropew u lill-Kunsill bil-għan li kull sena jiġu ffissati l-prezzijiet tal-produzzjoni agrikola. Għaldaqstant, id-dispożizzjoni kurrenti li r-rapporti għandhom ikunu sottomessi kull sena lill-Parlament Ewropew u lill-Kunsill skadiet. Madankollu, sabiex ikun ipprovdut aċċess konvenjenti għad-dejta u r-rapporti bbażati fuq l-FADN għal istituzzjonijiet oħra kif ukoll għall-pubbliku, din l-informazzjoni għandha tkun ippubblikata fuq websajt pubblika.Il-Kummissjoni ma tirrikjedix lill-Istati Membri biex jipprovdu lill-azjendi li jippreżentaw il-kontijiet b’lista ta’ uffiċjali tal-kontabbiltà minn fejn jagħżlu iżda l-biċċa l-kbira tal-azjendi għandhom l-akkawntant tagħhom/uffiċjal tal-kontabbiltà li jipprovdi l-FADN bid-dejta jew id-dejta tinġabar direttament mill-uffiċċju ta’ kollegament jew mill-kuntratturi tiegħu. Barra minn hekk, il-kontroll baġitarju tal-ispejjeż li għandhom jitħallsu sabiex isiru l-kontijiet tal-azjendi agrikoli, huwa kkontrollat minn proċedura baġitarja separata u għaldaqstant ma għandux ikun iktar inkluż f’dan ir-Regolament.Minħabba li ż-żewġ stħarriġiet imsemmija fir-Regolament, jiġifieri l-istħarriġ għad-determinazzjoni tad-dħul tal-azjendi agrikoli min-naħa l-waħda u l-istħarriġ għall-analiżi kummerċjali tal-azjendi agrikoli min-naħa l-oħra, huma suġġetti għal essenzjalment l-istess regoli, xieraq li d-dispożizzjonijiet applikabbli jkunu amalgamati għaż-żewġ tipi ta’ stħarriġiet.L-Anness I għar-Regolament jinkludi lista ta’ taqsimiet għal kull Stat Membru. Din il-lista għandha tkun emendata mill-Kummissjoni wara talba tal-Istat Membru rilevanti. Din il-lista ta’ taqsimiet, inkluż l-għadd ta’ azjendi li għandhom jintgħażlu għal kull taqsima, hija stipulata wkoll fl-Anness għar-Regolament tal-Kummissjoni (UE) Nru 1291/2009 tat-18 ta’ Diċembru 2009 li jikkonċerna l-għażla tal-azjendi li jippreżentaw il-kontijiet bl-iskop li jiddeterminaw l-introjtu tal-azjendi agrikoli[3] Qed jiġi ssuġġerit, b’kunsiderazzjoni għan-natura pjuttost teknika tal-Anness I għal dan ir-Regolament u għall-bżonn għall-flessibbiltà biex tiġi adattata din il-lista ta’ taqsimiet, dak l-Anness I għal dan ir-Regolament qed jitneħħa minn dan ir-Regolament u l-Kummissjoni għaldaqstant se tingħata s-setgħa li tiddefinixxi l-lista ta’ taqsimiet permezz ta’ atti ddelegati.2011/0416 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament tal-Kunsill (KE) Nru 1217/2009 li jistabbilixxi netwerk għall-ġbir ta’ informazzjoni tal-kontabilità dwar id-dħul u l-operazzjoni kummerċjali ta’ azjendi agrikoli fil-Komunità EwropeaIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u partikolarment l-Artikolu 43(2) tiegħu,Wara li kkunsidraw il-proposta mill-Kummissjoni Ewropea[4],Wara li l-abbozz tal-att leġiżlattiv ġie trażmess lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[5],Filwaqt li jaġixxu f'konformità mal-proċedura leġiżlattiva ordinarja[6],Billi:1.  Ir-Regolament tal-Kunsill (KE) Nru 1217/2009[7] jagħti setgħat lill-Kummissjoni biex timplimenta wħud mid-dispożizzjonijiet ta’ dak ir-Regolament.2.  Bħala konsegwenza tad-dħul fis-seħħ tat-Trattat ta’ Lisbona, is-setgħat mogħtija bir-Regolament (KE) Nru 1217/2009 lill-Kummissjoni jeħtieġ li jkunu allinjati mal-Artikoli 290 u 291 tat-Trattat dwar il-Funzjonament tal-Unjoni Ewropea (it-Trattat).3.  Sabiex ċertu elementi mhux essenzjali tar-Regolament (KE) Nru 1217/2009 jiġu ssupplimentati jew emendati, is-setgħa li jkunu adottati atti skont l-Artikolu 290 tat-Trattat għandha tkun delegata lill-Kummissjoni fir-rigward tal-istabbiliment tal-lista ta’ taqsimiet għal kull Stat Membru, id-determinazzjoni tal-livell limitu għad-daqs ekonomiku u l-għadd ta’ azjendi li jippreżentaw il-kontijiet għal kull taqsima, l-adozzjoni ta’ regoli ulterjuri dwar il-kwalifikazzjoni ta’ azjendi li jippreżentaw il-kontijiet, id-determinazzjoni tal-kontenut ulterjuri tal-pjan għall-għażla ta’ azjendi li jippreżentaw il-kontijiet, l-adozzjoni ta’ iktar regoli dwar l-attivitajiet tal-Kumitati Nazzjonali tal-Istati Membri għan-netwerk tad-dejta, l-adozzjoni ta’ iktar regoli dwar il-kompiti tal-aġenziji ta’ kollegament tal-Istati Membri, u l-adozzjoni ta’ regoli dwar id-dejta tal-kontabbiltà li għandha tkun inkluża fil-kontijiet tal-azjenda agrikola. Huwa ta’ importanza partikolari li l-Kummissjoni twettaq konsultazzjonijiet xierqa matul ix-xogħol preparatorju tagħha, inkluż fil-livell tal-esperti. Il-Kummissjoni, meta tħejji u tfassal l-atti ddelegati, għandha tiżgura trażmissjoni simultanja, f’waqtha u xierqa tad-dokumenti rilevanti lill-Parlament Ewropew u l-Kunsill.4.  Sabiex ikunu żgurati kundizzjonijiet uniformi għall-implimentazzjoni tar-Regolament (KE) Nru 1217/2009 u sabiex tkun evitata diskriminazzjoni bejn il-bdiewa, is-setgħat ta’ implimentazzjoni għandhom ikunu konferiti lill-Kummissjoni fir-rigward tal-adozzjoni ta’ regoli dwar it-tariffa standard fin-Netwerk tad-Dejta tal-Kontabbiltà Agrikola (FADN). Dawk is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju [eżerċitar] mill-Kummissjoni tas-setgħat ta’ implimentazzjoni[8].5.  Barra minn hekk, għas-simplifikazzjoni u fid-dawl tal-esperjenza miksuba bl-applikazzjoni tar-Regolament (KE) Nru 1217/2009, xi wħud mid-dispożizzjonijiet ta’ dak ir-Regolament għandhom ikunu emendati jew imħassra.6.  Skont l-Artikolu 1(3) tar-Regolament (KE) Nru 1217/2009, għandhom ikunu sottomessi kull sena rapporti bbażati fuq dejta tal-FADN lill-Parlament Ewropew u lill-Kunsill, b’mod partikolari biex kull sena jkunu stabbiliti l-prezzijiet ta’ prodotti agrikoli. Madankollu, dawn ir-rapporti fil-prattika ma għadhomx jiġu mressqa lil dawk l-istituzzjonijiet biex jiġu stabbiliti l-prezzijiet tal-prodotti agrikoli. Sabiex ikun żgurat aċċess sempliċi u konvenjenti għar-rapporti analitiċi annwali bbażati fuq l-FADN biex jintużaw minn istituzzjonijiet oħra u mill-pubbliku, għandu jkun stipulat li rapporti li jkopru setturi magħżula għandhom ikunu ppubblikati fuq websajt apposta.7.  Azjendi agrikoli li jippreżentaw il-kontijiet fil-qafas tal-FADN huma magħżula abbażi ta’ lista’ ta’ taqsimiet għal kull Stat Membru. Dik il-lista bħalissa hija stipulata fl-Anness I għar-Regolament (KE) Nru 1217/2009. Barra minn hekk, dik il-lista hija stabbilita wkoll fl-Anness għar-Regolament tal-Kummissjoni (UE) Nru 1291/2009 tat-18 ta’ Diċembru 2009 li jikkonċerna l-għażla tal-azjendi li jippreżentaw il-kontijiet bl-iskop li jiddeterminaw l-introjtu tal-azjendi agrikoli[9]. Għas-simplifikazzjoni, xieraq li tkun evitata d-dupplikazzjoni ta’ dawn il-listi. Fid-dawl tan-natura tal-lista tat-taqsimiet kif ukoll il-bżonn għall-implimentazzjoni effiċjenti ta’ kwalunkwe bidla, l-Anness I għar-Regolament (KE) Nru 1217/2009 għandu jitħassar u l-Kummissjoni għandha tingħata s-setgħa li tadotta dik il-lista permezz ta’ atti ddelegati. Sakemm din il-lista ta’ diviżjonijiet tkun stabbilita mill-Kummissjoni, il-lista stabbilita fl-Anness għar-Regolament (UE) Nru 1291/2009 għandha tintuża għall-finijiet tar-Regolament (KE) Nru 1217/2009.8.  L-Artikolu 5(3) tar-Regolament (KE) Nru 1217/2009 jistabbilixxi għadd massimu ta’ azjendi li jippreżentaw il-kontijiet. L-għan ta’ dik id-dispożizzjoni huwa li tistipula limitu baġitarju fuq il-ġbir ta' dejta tal-FADN. Peress li dan l-għan huwa żgurat bil-proċedura għall-preparazzjoni annwali u l-adozzjoni tal-baġit tal-Unjoni, il-limitu stabbilit bl-Artikolu 5(3) tar-Regolament (KE) Nru 1217/2009 ma għadux meħtieġ.9.  Il-Kapitoli II tar-Regoalment (KE) Nru 1217/2009 jinkludi regoli dwar id-determinazzjoni ta’ dħul ta’ azjendi agrikoli, filwaqt li r-regoli dwar l-analiżi kummerċjali tal-azjendi agrikoli huma stabbiliti fil-Kapitolu III ta’ dak ir-Regolament. Peress li ż-żewġ tipi ta’ stħarriġiet huma suġġetti għal essenzjalment l-istess regoli u bil-għan li dawk ir-regoli jiġu ssimplifikati, xieraq li dawk id-dispożizzjonijiet applikabbli għaż-żewġ tipi ta’ stħarriġiet jiġu amalgamati.10.  Ir-Regolament (KE) Nru 1217/2009 jinkludi dispożizzjonijiet ulterjuri li ma jirriflettux iktar il-prattika skont dak ir-Regolament. B’mod partikolari, il-Kummissjoni ma tirrikjedix lill-Istati Membri jipprovdu lill-azjendi li jippreżentaw il-kontijiet b’lista ta’ uffiċjali tal-kontabbiltà minn fejn jagħżlu iżda l-biċċa l-kbira tal-azjendi għandhom l-akkawntant tagħhom/uffiċjal tal-kontabbiltà li jipprovdi l-FADN bid-dejta jew id-dejta tinġabar direttament mill-uffiċċju ta’ kollegament jew mill-kuntratturi tiegħu. Barra minn hekk, ir-rapporti dwar l-implimentazzjoni tal-pjan għall-għażla ta’ azjendi li jippreżentaw il-kontijiet, approvat mill-Kumitati Nazzjonali, ma għadhomx meħtieġa mill-Kummissjoni.11.  Ir-Regolament (KE) Nru 1217/2009 għandu għalhekk jiġi emendat skont dan,ADOTTAW DAN IR-REGOLAMENT:Artikolu 1Ir-Regolament (KE) Nru 1217/2009 huwa emendat kif ġej:12.  Fl-Artikolu 1, il-paragrafu 3 huwa sostitwit b’dan li ġej:"3. Id-dejta miksuba skont dan ir-Regolament għandha sservi, b’mod partikolari, bħala l-bażi għat-tfassil tar-rapporti li jsiru mill-Kummissjoni dwar is-sitwazzjoni tal-agrikoltura u tas-swieq agrikoli kif ukoll dwar id-dħul tal-azjendi agrikoli fil-Komunità. Dawk ir-rapporti għandhom ikunu disponibbli għall-pubbliku.”13.  L-Artikolu 2 huwa emendat kif ġej:(a) Fil-punt (a), il-kelma “operatur” hija sostitwita bil-kelma “bidwi”.(b) Il-punt (b) huwa sostitwit b’dan li ġej:“(b) “kategorija tal-azjenda” tfisser grupp ta’ azjendi agrikoli li jappartjenu għall-istess kategorija f’dak li għandu x’jaqsam mat-tip ta’ biedja u d-daqs ekonomiku kif imfissra fit-tipoloġija tal-Unjoni għall-azjendi agrikoli;(c) Il-punt (d) huwa sostitwit b’dan li ġej:"(d) “taqsima" tfisser it-territorju ta' Stat Membru, jew kwalunkwe parti minnu, delimitat skont is-selezzjoni ta' azjendi li jippreżentaw il-kontijiet;”14.  L-Artikolu 3 huwa sostitwit b'dan li ġej:“Artikolu 3Il-Kummissjoni għandu jkollha s-setgħa li tadotta atti delegati skont l-Artikolu 19a għall-fini tal-istabbiliment tal-lista ta’ taqsimiet għal kull Stat Membru.Sakemm tkun stabbilita dik il-lista ta’ taqsimiet mill-Kummissjoni, it-taqsimiet għandhom ikunu dawk stabbiliti fl-Anness għar-Regolament tal-Kummissjoni (UE) Nru 1291/2009*.*ĠU L 347, 24.12.2009, p. 14.”15.  It-Titolu tal-Kapitolu II huwa sostitwit b'dan li ġej:“DEJTA GĦAD-DETERMINAZZJONI TAD-DĦUL U L-ANALIŻI KUMMERĊJALI TA’ AZJENDI AGRIKOLI”16.  L-Artikolu 4 huwa sostitwit b'dan li ġej:“Artikolu 4Dan il-Kapitolu għandu japplika għall-ġbir ta’ dejta dwar il-kontabbiltà bl-għan li jsir kalkolu annwali tad-dħul minn azjendi agrikoli u analiżi kummerċjali tal-azjendi agrikoli.Dik id-dejta għandha tinġabar permezz ta’ stħarriġiet regolari u speċjali.”17.  L-Artikolu 5 huwa emendat kif ġej:(a) Il-paragrafu 1 huwa sostitwit b’dan li ġej:"1. Il-qasam tal-istħarriġ imsemmi fl-Artikolu 1(2) għandu jkopri l-azjendi agrikoli li għandhom daqs ekonomiku ekwivalenti għal jew ikbar mil-livell limitu espress f’euro li jikkorrispondi għal wieħed mil-limiti iktar baxxi tal-klassijiet ta’ daqs ekonomiku kif imfissra fit-tipoloġija tal-Unjoni għall-azjendi agrikoli.”(b) Il-paragrafu 3 huwa mħassar.(c) Il-paragrafu 4 huwa sostitwit b’dan li ġej:"4. Il-Kummissjoni għandha tingħata s-setgħa li tadotta atti delegati skont l-Artikolu 19a sabiex ikun determinat il-livell limitu għad-daqs ekonomiku u l-għadd ta' azjendi li jippreżentaw il-kontijiet għal kull taqsima kif ukoll sabiex ikunu adottati regoli ulterjuri dwar il-kwalifikazzjoni ta’ azjendi li jippreżentaw il-kontijiet.”18.  Għandu jiddaħħal l-Artikolu 5a li ġej:“Artikolu 5a1. Kull Stat Membru għandu jfassal pjan għall-għażla tal-azjendi li jippreżentaw il-kontijiet. Dak il-pjan għandu jiżgura li jinkiseb kampjun rappreżentattiv tal-kontabbiltà tal-qasam tal-istħarriġ.Il-pjan għall-għażla tal-azjendi li jippreżentaw il-kontijiet għandu jispeċifika b’mod partikolari d-distribuzzjoni tal-azjendi li jippreżentaw il-kontijiet għal kull kategorija ta’ azjenda, u r-regoli dettaljati għall-għażla tal-azjendi rilevanti;Il-pjan għandu jitfassal abbażi tal-iktar dejta statistika riċenti u ppreżentata skont it-tipoloġija tal-Unjoni għall-azjendi agrikoli.2. Il-Kummissjoni għandha tingħata s-setgħa biex tadotta atti delegati skont l-Artikolu 19a sabiex ikun determinat iktar il-kontenut tal-pjan għall-għażla ta’ azjendi li jippreżentaw il-kontijiet.”19.  L-Artikolu 6 huwa emendat kif ġej:(a) Il-paragrafu 2 huwa sostitwit b’dan li ġej:"2. Il-Kumitat Nazzjonali għandu jkun responsabbli għall-għażla tal-azjendi li jippreżentaw il-kontijiet. Għal dan l-għan, l-obbligi tiegħu għandhom, b’mod partikolari, jinkludu l-approvazzjoni tal-pjan għall-għażla ta’ azjendi li jippreżentaw il-kontijiet.”(b) Il-paragrafu 5 huwa sostitwit b’dan li ġej:"5. Il-Kummissjoni għandu jkollha s-setgħa li tadotta atti delegati skont l-Artikolu 19a sabiex ikunu adottati regoli ulterjuri dwar l-attivitajiet tal-Kumitati Nazzjonali.”.20.  L-Artikolu 7 huwa sostitwit b'dan li ġej:“Artikolu 71. Kull Stat Membru għandu jaħtar aġenzija ta’ kollegament li l-kompiti tagħha għandhom ikunu li:(a) tinforma lill-Kumitat Nazzjonali, lill-Kumitati Reġjonali u lill-uffiċċji ta’ kontabbiltà dwar il-qafas regolatorju applikabbli għalihom u biex jiżguraw l-implimentazzjoni xierqa tagħhom;(b) tfassal u tissottometti lill-Kumitat Nazzjonali għall-approvazzjoni tiegħu, u wara dan tippreżenta lill-Kummissjoni l-pjan għall-għażla tal-azjendi li jippreżentaw il-kontijiet;(c) tikkompila:(i) il-lista tal-azjendi li jippreżentaw il-kontijiet;(ii) fejn applikabbli, il-lista tal-uffiċċji tal-kontabbiltà li jkunu disposti u kapaċi jimlew id-dikjarazzjonijiet tal-kontijiet tal-azjendi agrikoli skont it-termini tal-kuntratti previsti fl-Artikolu 10;(d) tiġbor il-kontijiet mibgħuta lilha mill-uffiċċji tal-kontabbiltà;(e) tivverifika li l-kontijiet tal-azjendi agrikoli kienu kkompletati kif dovut;(f) tressaq il-kontijiet tal-azjenda agrikola kkompletati kif dovut lill-Kummissjoni fil-format mitlub u f’limitu ta’ żmien stabbilit;(g) tittrażmetti lill-Kumitat Nazzjonali, lill-Kumitati Reġjonali u lill-uffiċċji tal-kontabbiltà t-talbiet għat-tagħrif previst fl-Artikolu 17 u twassal it-tweġibiet rilevanti lill-Kummissjoni.2. Il-Kummissjoni għandu jkollha s-setgħa li tadotta atti delegati skont l-Artikolu 19a sabiex ikunu adottati regoli ulterjuri dwar il-kompiti tal-aġenziji ta’ kollegament”.21.  Fl-Artikolu 8, il-paragrafi 2 u 3 huma sostitwiti b’dan li ġej:"2. Id-dejta tal-kontabbiltà pprovduta minn kull azjenda agrikola li tippreżenta l-kontijiet kkompletati kif dovut, għandha tkun tali li jkun possibbli li:- tiġi karatterizzata l-azjenda li tippreżenta l-kontijiet b’referenza għall-elementi prinċipali tal-fatturi tal-produzzjoni tagħha,- issir valutazzjoni tad-dħul tal-azjenda fid-diversi forom tagħha,- tiġi vverifikata l-veraċità tal-informazzjoni mogħtija permezz ta’ kontrolli fuq il-post.3. Il-Kummissjoni għandha tingħata s-setgħa li tadotta atti ddelegati skont l-Artikolu 19a li jikkonċernaw regoli dwar it-tip ta' dejta tal-kontabbiltà li għandha tingħata fil-kontijiet tal-azjenda agrikola, il-forma li fiha din id-dejta għandha tkun ippreżentata u d-definizzjonijiet u l-istruzzjonijiet relatati magħha.”22.  L-Artikolu 9 huwa sostitwit b'dan li ġej:“Artikolu 9Bidwi li l-azjenda agrikola tiegħu tkun magħżula bħala azjenda li tippreżenta l-kontijiet, għandu jipprovdi lill-uffiċċju tal-kontabbiltà li jkun dispost li jikkompleta l-kontijiet tal-azjenda agrikola tiegħu skont it-termini tal-kuntratt previsti fl-Artikolu 10”.23.  L-Artikolu 10 huwa emendat kif ġej:(a) Il-paragrafu 1 huwa sostitwit b’dan li ġej:"1. Għandu jiġi konkluż kuntratt dwar l-awtorità tal-Istat Membru bejn l-awtorità kompetenti nominata minn dan tal-aħħar u kull uffiċċju tal-kontabbiltà. Skont dak il-kuntratt, l-uffiċċju tal-kontabbiltà għandu jimpenja ruħu li jikkompleta l-kontijiet tal-azjenda agrikola b’mod konsistenti mal-Artikolu 8.”(b) Il-paragrafu 2 huwa mħassar.24.  Il-Kapitolu III huwa mħassar.25.  L-Artikolu 18 huwa mħassar.26.  L-Artikolu 19 huwa emendat kif ġej:(a) Fil-paragrafu 1, il-punt (a) huwa sostitwit b’dan li ġej:“(a) tariffa standard pagabbli lill-Istati Membri għall-preżentazzjoni ta’ kontijiet kompluti kif dovut tal-azjendi agrikoli sad-data tal-iskadenza stipulata”.(b) Għandu jiżdied il-paragrafu 3 li ġej:"3. "Il-Kummissjoni għandha, permezz ta’ atti ta’ implimentazzjoni, tadotta regoli dwar it-tariffa standard imsemmija fil-punt (a) tal-paragrafu 1. Dawk l-atti ta’ implimentazzjoni għandhom jiġu adottati skont il-proċedura tal-eżami msemmija fl-Artikolu 19b(2)."27.  Għandhom jiżdiedu l-Artikoli 19a u 19b li ġejjin:“Artikolu 19a"1. Is-setgħa li jkunu adottati l-atti delegati hija kkonferita lill-Kummissjoni suġġetta għall-kundizzjonijiet stabbiliti f’dan l-Artikolu.2. Id-delega tas-setgħa msemmija fl-Artikoli 3, 5(4), 5a(2), 6(5), 7(2) u 8(3) għandha tingħata lill-Kummissjoni għal perjodu ta’ żmien indeterminat mill-[1 ta’ Jannar 2013].3. Id-delega tas-setgħat imsemmija fl-Artikoli 3, 5(4), 5a(2), 6(5), 7(2) u 8(3) tista' tiġi revokata mill-Parlament Ewropew jew mill-Kunsill f’kull mument. Deċiżjoni ta’ revoka għandha ttemm id-delega tas-setgħa speċifikata f’dik id-deċiżjoni. Għandha tidħol fis-seħħ fil-jum wara l-pubblikazzjoni tad-deċiżjoni f’ Il-Ġurnal Uffiċjali tal-Unjoni Ewropea jew f’data aktar tard speċifikata fiha. Hija ma għandhiex taffettwa l-validità ta’ xi att iddelegat diġà fis-seħħ.4. Hekk kif tadotta att delegat, il-Kummissjoni għandha tinnotifikah b’mod simultanju lill-Parlament Ewropew u lill-Kunsill.5. Att iddelegat adottat skont l-Artikoli 3, 5(4), 5a(2), 6(5), 7(2) u 8(3) għandu jidħol fis-seħħ biss jekk ma tkun saret l-ebda oġġezzjoni jew mill-Parlament Ewropew jew mill-Kunsill fi żmien xahrejn min-notifika ta' dak l-att lill-Parlament Ewropew u lill-Kunsill jew jekk qabel l-iskadenza ta’ dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li ma mhumiex se joġġezzjonaw. Dak il-perjodu jiġi estiż b’xahrejn fuq l-inizjattiva tal-Parlament Ewropew jew tal-Kunsill.Artikolu 19b1. Il-Kummissjoni għandha tkun assistita mill-Kumitat imsejjaħ "Il-Kumitat għan-Network tad-Dejta dwar il-Kontabbiltà Agrikola”. Dak il-Kumitat għandu jkun kumitat skont it-tifsira tar-Regolament (UE) Nru 182/2011*.2. Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.*ĠU L 55, 28.2.2011, p. 13.”28.  L-Anness I huwa mħassar.Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Għandu japplika mill-[1 ta’ Jannar 2013.]Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi […],Għall-Parlament Ewropew Għall-KunsillIl-President Il-PresidentDIKJARAZZJONI FINANZJARJA | FinancSt/1193974 EM/nh/ 4.1.2011 |DATA: 14.10.2011 |1. | INTESTATURA TAL-BAĠIT Titolu 05: Agrikoltura u Żvilupp Rurali | APPROPRJAZZJONIJIET. AI: EUR 57,292.3 miljun AP: EUR 55,269.1 Miljun |2. | TITOLU: Proposta għal Regolament tal-Parlament Ewropew u l-Kunsill li jemenda r-Regolament tal-Kunsill (KE) Nru 1217/2009 tat-30 ta’ Novembru 2009 li jistabbilixxi netwerk għall-ġbir ta’ informazzjoni tal-kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ewropea |3. | BAŻI LEGALI: L-Artikolu 43(2) tat-Trattat dwar il-Funzjonament tal-Unjoni Ewropea. |4. | GĦANIJIET: L-identifikazzjoni tas-setgħat delegati u ta’ implimentazzjoni tal-Kummissjoni fir-Regolament tal-Kunsill (KE) Nru 1217/2009 u l-istabbiliment ta’ proċedura korrispondenti għall-adozzjoni ta’ dawn l-atti (allinjament tar-Regolament tal-Kunsill mat-Trattat ta’ Lisbona). |5. | IMPLIKAZZJONIJIET FINANZJARJI | PERJODU TA' 12-IL XAHAR (miljuni ta' EUR) | SENA FINANZJARJA ATTWALI [2011] (miljuni ta' EUR) | SENA FINANZJARJA LI JMISS [2012] (miljuni ta' EUR) |5.0 | NEFQA - IDDEBITATA FIL-BAĠIT TAL-KE (RIFUŻJONIJIET/INTERVENTI) - AWTORITAJIET NAZZJONALI - OĦRAJN | - | - | - |5.1 | DĦUL - RIŻORSI PROPRJI TAL-KE (TAXXI/DAZJI DOGANALI) - NAZZJONALI | - | - | - |[2013] | [2014] | [2015] | [2016] |5.0.1 | STIMA TAN-NEFQA | - | - | - | - |5.1.1 | STIMA TAD-DĦUL | - | - | - |5.2 | METODU TAL-KALKOLU: |6.0 | IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | IVA/LE |6.1 | IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI? | IVA/LE |6.2 | SE JKUN MEĦTIEĠ BAĠIT SUPPLIMENTARI? | IVA/LE |6.3 | SE JKUN MEĦTIEĠ LI L-APPROPRJAZZJONIJIET JIDDAĦĦLU FIL-BAĠITS FUTURI? | IVA/LE |OSSERVAZZJONIJIET: L-għan ta' din il-proposta huwa li jallinja r-Regolament tal-Kunsill mat-Trattat ta' Lisbona; għaldaqstant ma għandux impatt fuq in-nefqa baġitarja. |[1] ĠU L 328, 15.12.2009, p. 27.[2] ĠU 109, 23.6.1965, p. 1859.[3] ĠU L 347, 24.12.2009, p. 14.[4] ĠU C […], […], p. […].[5] ĠU C […], […], p. […].[6] ĠU C […], […], p. […].[7] ĠU L 328, 15,12,2009, p. 27.[8] ĠU L 55, 28.2.2011, p. 13.[9] ĠU L 347, 24.12.2009, p. 14.